REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/20-06/30

URBROJ: 251-287-20/06-04/10

Zagreb, 7. listopada 2020.

**Z A P I S N I K**

44. sjednice Školskog odbora Industrijske strojarske škole, održane dana 7. rujna 2020. godine u uredu ravnatelja Škole.

Sjednici prisustvuju sljedeći članovi Školskog odbora:

1. Iva Bojčić, predsjednica Školskog odbora

2. Božo Čužić, zamjenik predsjednice Školskog odbora

3. Ilija Krstanović, član

4. Jadranko Kezerić, član

5. Snježana Barbarić, članica

6. Nenad Predovan, član

7. Ana Vereš, članica

Ostali prisutni:

1. Nenad Pavlinić, ravnatelj

2. Marija Horvatić, tajnik Škole

Sjednica je započela u 16:05 sati.

Zapisnik vodi Marija Horvatić, tajnica Škole

Gospođa Iva Bojčić, predsjednica Školskog odbora, pozdravlja nazočne i otvara 44. sjednicu Školskog odbora, potvrđuje da su na sjednici nazočni svi članovi te da postoji potrebna većina za rad i odlučivanje.

**D n e v n i r e d:**

1. Verifikacija zapisnika 43. sjednice Školskog odbora
2. Prijedlog Godišnjeg plana i programa rada škole za školsku 2020./2021. godinu;
3. Prijedlog Školskog kurikuluma za školsku 2020./2021. godinu;
4. Davanje prethodne suglasnosti Školskog odbora na prijedlog ravnatelja za zasnivanje radnog odnosa po natječaju, za radno mjesto:
   * nastavnik/ica strojarske grupe predmeta - neodređeno, puno radno vrijeme, 40 sati tjedno - 1 izvršitelj;
   * nastavnik/ica matematike - neodređeno, puno radno vrijeme, 40 sati tjedno, 1 izvršitelj;
   * nastavnik/ica tjelesne i zdravstvene kulture - neodređeno, nepuno radno vrijeme, 9 sati tjedno, 1 izvršitelj;
   * strukovni učitelj/ica iz predmeta praktična nastava i radioničke vježbe u zanimanjima u području strojarstva - neodređeno, puno radno vrijeme, 40 sati tjedno - 1 izvršitelj;
5. Razmatranje Molbe Europskog obrazovnog centra za davanje u najam

prostora Škole;

1. Razmatranje Molbe Maria Periše za davanje u najam prostora Škole;
2. Razno

Dnevni red je sa sedam glasova “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 43. sjednice Školskog odbora koji prisutni članovi Školskog odbora jednoglasno usvajaju.

**AD.2.**

Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, kako bi izvijestio članove Školskog odbora kako Godišnji plan i program rada za školsku 2020./2021. godinu, koji su članovi Školskog odbora zaprimili ranije putem elektroničke pošte, ima iste elemente kao i plan prethodne školske godine i da je do izmjene došlo samo u pogledu dodavanju Protokola za sprječavanje i suzbijanje epidemije COVID-19 vezano za rad Industrijske strojarske škole u školskoj godini 2020./2021. te mogućnosti uvođenja online nastave.

Nakon izlaganja ravnatelja, predsjednica Školskog odbora, Iva Bojčić daje na glasanje 2. točku Dnevnog reda koju članovi Školskog odbora jednoglasno usvajaju.

**AD.3.**

Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, kako bi izvijestio članove Školskog odbora kako je u Školski kurikulum za 2020./2021. godinu, koji su članovi Školskog odbora također zaprimili ranije putem elektroničke pošte, nadodani novi timovi.

Nakon izlaganja ravnatelja, predsjednica Školskog odbora, Iva Bojčićdaje na glasanje 3. točku Dnevnog reda, odnosno Davanje suglasnosti na Školski kurikulum za 2020./2021. godinu.

Navedenu točku dnevnog reda članovi Školskog odbora jednoglasno usvajaju.

**AD.4.**

Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, koji izvješćuje prisutne članove Školskog odbora o provedenom Javnom natječaju, odnosno o pristiglim prijavama za raspisana radna mjesta, kao i da su na Javni natječaj za:

* nastavnika/icu strojarske grupe predmeta, neodređeno puno radno vrijeme, 40 sati tjedno, 1 izvršitelj, zaprimljene dvije prijave, koje zadovoljavaju uvjete iz natječaja, međutim jedan kandidat nije pristupio testiranju. Ujedno izvješćuje da je Povjerenstvo za vrednovanje kandidata prijavljenih na natječaj nakon provedenog razgovora kao i provjere znanja iz CNC tehnologija, kao najboljeg kandidata izabralo Astrid Neuhold;
* nastavnika/cu matematike, neodređeno puno radno vrijeme, 40 sati tjedno, 1 izvršitelj, zaprimljene 2 prijave, od kojih su obje ispravne, međutim jedna kandidatkinja nije pristupila testiranju te da je Povjerenstvo nakon provedenog razgovora kao najboljeg kandidata izabralo Petru Pretković;
* nastavnika/cu tjelesne i zdravstvene kulture- neodređeno, nepuno radno vrijeme, 9 sati tjedno, 1 izvršitelj, zaprimljeno četrnaest prijava, koje zadovoljavaju uvjete iz natječaja te da je Povjerenstvo nakon provedenog razgovora kao najboljeg kandidata izabralo Tomislava Bešlića;
* strukovnog učitelja/ica iz predmeta praktična nastava i radioničke vježbe u zanimanjima u području strojarstva - neodređeno, puno radno vrijeme, 40 sati tjedno - 1 izvršitelj, zaprimljeno šest prijava, koje zadovoljavaju uvjete iz natječaja te da je Povjerenstvo nakon provedenog razgovora i testiranja kao najboljeg kandidata izabralo Mateja Režeka.

Nakon izlaganja ravnatelja predsjednica Školskog odbora, Iva Bojčić, daje na glasanje 4. točku dnevnog reda, odnosno davanje suglasnosti Školskog odbora na prijedlog ravnatelja za zasnivanje radnog odnosa po provedenom Javnom natječaju za odabrane kandidate.

Školski odbor je glasovao za svakog kandidata pojedinačno, odnosno dao suglasnost za svakog odabranog kandidata, čime je 4. točka dnevnog reda jednoglasno usvojena.

**AD.5.**

Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, koji obavještava članove Školskog odbora o Molbi Europskog obrazovnog centra za davanje u najam prostora Škole te molbi Maria Periše, također za najam školskog prostora. Ravnatelj povezuje točke 5. i 6. dnevnog reda u jednu, s obzirom da se radi o istom prostoru, površine 75 m2.

Europski obrazovni centar ustanova je za obrazovanje odraslih koja provodi programe verificiranog i neverificiranog obrazovanja, koja bi prostor koristila za održavanje nastave programa koje provode.

Mario Periša djelatnik je Tehničke škole Zagreb, koji živi s obitelji u podstanarskom stanu te zbog prevelikih troškova stanarine traži najam školskog prostora za stanovanje.

Nakon što je ravnatelj upoznao članove Školskog odbora sa sadržajem Molbi, članovi su raspravili o istima.

Članovi Školskog odbora ističu kako je člankom 2 Odluke o zakupu i kupoprodaji poslovnog prostora (Službeni glasnik Grada Zagreba 10/12, 3/18, 6/19 i 18/19) propisano što je poslovni prostor: “Poslovni prostor u smislu ove odluke je: poslovna zgrada, poslovna prostorija, garaža i garažno mjesto, značenje kojih je propisano člankom 2 Zakona o zakupu i kupoprodaji poslovnoga prostora (Narodne novine broj: 125/11, 64/15 i 112/18), kojim je također propisano da se isti koristi za obavljanje poslovne djelatnosti, iz čega proizlazi da se poslovni prostor ne može dati u zakup za stanovanje''. Slijedom navedenog odlučuju da se zatraži odobrenje nadležnog Gradskog ureda za raspisivanje javnog natječaja za davanje u zakup poslovnog prostora za obavljanje djelatnosti.

**ODLUKA**

**o davanju u zakup školskog prostora**

**AD.6.**

Ravnatelj Nenad Pavlinić izvješćuje članove Školskog odbora kako je četvero zaposlenika Škole, uključujući i samog ravnatelja, izabrano u 504 najuspješnija odgojno-obrazovna djelatnika u školskoj 2019./2020. godini.

Novčane nagrade Ministarstva znanosti i obrazovanja zaprimili su Iva Bojčić, profesorica hrvatskoga jezika i etike, Mate Sabol, nastavnik strojarske grupe predmeta, Kristinka Lemaić, strukovna učiteljica te sam ravnatelj.

Za riječ su se javili Božo Čužić te Snježana Barbarić kako bi pohvalili nagrađene kandidate te njihov trud i zalaganje tijekom godine, ističući kako je to velika i lijepa promocija škole.

Sjednica je završena u 16:37 sati.

Zapisnik vodila: Predsjednica Školskog odbora:

Marija Horvatić, struc. spec. adimn. publ.. Iva Bojčić, prof.